מכון הלכה חב"ד

מכון הלכה חב"ד הוא מכון הלכתי המרכז רבני קהילות חב"ד בישראל, המזוהה עם הזרם המשיחיסטי בחב"ד. המכון הוקם בשנת ה'תשע"ו על ידי מספר רבני קהילות במטרה לתת מענה לחסידי חב"ד בתחום התורני-הלכתי ולהוות מרכז לרבני קהילות חב"ד ברחבי הארץ.

==פעילות המכון==
====מוקד סמס לרב====
המכון מפעיל מוקד הנותן מענה לשאלות הלכתיות. השאלות מתקבלות אל המכון באמצעות קו טלפון המכונה "קו לרב"<ref>[https://chabad.info/news/159031/ קו לרב, מידע] לקריאה באתר 'חב"ד אינפו'.</ref> ובאמצעות הודעות SMS<ref>הוקם ה'תשע"ו</ref> וגם באמצעות הודעות של אפליקציית וואטסאפ<ref>[https://chabad.info/beis-medrash/452046/ היסטוריה: "סמס לרב" נפתח לכל העולם גם בוואטספ] לקריאה באתר 'חב"ד אינפו'.</ref> וטלגרם.<ref>[https://chabad.info/news/178674/ לא רק בישראל: מוקד סמס לרב מתרחב], חב"ד אינפו.</ref> המוקד פעיל במשך כל שעות היממה.

אחרי התקבצות תשובות רבות אספו במכון את כל התשובות שנכתבו לשאלות שהתקבלו במכון וסידרו את כולם באתר האינטרנט ובאפליקציה "סמס לרב" ("הגוגל של ההלכה") בו ניתן למצוא תשובות לשאלות הלכתיות שונות באמצעות תוכנת חיפוש, בארכיון האתר ישנם 385,748 תשובות הלכתיות.<ref>על פי המידע המופיע באתר.</ref>

====לימודי הסמכה====
בחודש מנחם אב ה'תשע"ו השיק המכון מסלול לימודים לקבלת סמיכה לרבנות תחת השם "למען ילמדו", בחודש אלול ה'תשע"ו חנכו את המרכז הלימודי של "למען ילמדו" ברמת אביב<ref>[https://chabad.info/news/185161/ מרכז למען ילמדו חונך את משכנו ברמת אביב], ידיעה באתר חב"ד אינפו.</ref> ובירושלים.<ref>[https://chabad.info/news/194099/ המהפיכה הגיעה לירושלים: נחנך מרכז ההדרכה ההלכתי]</ref> בהמשך<ref>[https://chabad.info/news/220228/ כאן כבר מתפרסמת ההודעה בלשון "בשיתוף עם מכון הלכה חב"ד, ולוגו המכון כבר לא נמצא בפרונט], ה'תשע"ח.</ref> מכון למען ילמדו נפרד ממכון הלכה והחל לפעול כארגון עצמאי בראשות הרב ישראל מעל, כאשר רבני המכון ממשיכים ללוות את הארגון ולהתוות את דרכו.

בחודש כסלו ה'תשע"ז<ref>[https://chabad.info/news/232038/ היסטוריה: "סמיכה נט" – בית הספר המקוון ללימודי הלכה]</ref> הקימו את "סמיכה נט" תוכנית מקוונת לימודי הסמכה לרבנות<ref>[https://www.smichanet.com/ אתר האינטרנט של התוכנית].</ref> גם מכון זה נפרד בהמשך דרכו ממכון הלכה והמשיך בפעילות עצמאית, כאשר רבני המכון מלווים אותו.

====אתר 'מדיה הלכה'====
בהמשך להצלחת אתר "סמס לרב" בו כונסו כל השאלות ההלכתיות שהתקבלו במכון יזמו במכון אתר וידאו בשם "מדיה הלכה", באתר יש עשרות שיעורי וידאו במגוון נושאים הלכתיים מכל רבני חב"ד בישראל ובתפוצות, בהם גם רבנים שאינם מזוהים עם הזרם המשיחי בחב"ד כדוגמת הרב חיים שלום דייטש הרב טוביה זילברשטרום, הרב מאיר מנחם מענדל גליצנשטיין ורבנים נוספים.

====ימי סגולה====
מדי שנה בחודש אלול עורך המכון התרמה תחת הכותרת ימי סגולה על מנת לממן את החזקת המכון.

====קרן המזון====
בשנת ה'תשפ"א הקימו במכון את קרן המזון שמטרתו להקל על משפחות אנ"ש נזקקות ברכישת מוצרי צריכה במחירי קרן. את המיזם התחילו במכירת מוצרי עוף ובקר בכשרות תפארת אנ"ש של הרב קורנוויץ, רב המכון.

במסגרת קמחא דפסחא בשנת ה'תשפ"ב חילקו במכון בשיתוף פעולה של קרן "יחד למענכם" לוד 2,000,000 ש"ח למשפחות אנ"ש.

בזמן מלחמת חרבות ברזל בשנת ה'תשפ"ד חילקו סלי מזון למשפחות נפגעי הלחימה ומגויסי המילואים.

====ותחיינה====
בשנת ה'תש"פ הודיע המכון על פתיחת "ותחיינה". הגוף מטפל בשאלות הנוגעת בתחום הטהרה והבית היהודי. מסגרת "ותחיינה" פועל בהכשרת רבנים ורבניות בתחומים אלו, מענה הלכתי ורפואי בתחום טהרת המשפחה, ליווי רבני ומקצועי בתחום הפוריות, הדרכת זוגות בתחום הרגשי. הקמת הגוף הייתה בעקבות החסר הגדול בחסידות חב"ד ברבנים המטפלים בתחומים אלו.

====ועדה לביקורת ספרי ילדים====
לאחר האירוע עם הסופר חיים ולדר, הודיע המכון על הקמת 'ועדה לביקורת ספרי ילדים'. בראשות הוועדה עומד רב קהילת חב"ד קריית שמואל הרב יוסף אברהם פיזם, הוועדה דנה בנוסף לביקורת ספרים גם באספקטים נוספים בנושאי חינוך ומוגנות. הקמת הוועדה היא על פי הוראות הרבי מליובאוויטש בחשיבות כשרותם של הספרים הניתנים לנוער לקריאה ובחשיבות יראת שמיים של מחבריהם.

====מחלקה לדוברי צרפתית====
המכון מפעיל מחלקה מיוחדת לדוברי צרפתית, חלק ניכר מרבני המכון הם דוברי צרפתית. לצורך כך המכון עובד בשיתוף פעולה עם מרכז חב"ד לדוברי צרפתית בארץ הקודש, בראשות השליח הרב דוד אברהם לסלבוים. צוותי המרכז בניהולו של הרב לוי יצחק ביסברג, ומזכירו הרב אבישי בוך, עובדים על תרגום הספרים 'הלכה למעשה' לשפה הצרפתית במקביל להפצת העלון היומי 'שונה הלכות' גם הוא בצרפתית.

====יסודות לחיים====
בשנת ה'תשפ"ג יסד המכון מרכז לעזר הכוונה והדרכה של חתנים וכלות. המיזם מכוון בידי מורי ההוראה של מכון הלכה ומדריכי חתנים וכלות מוסמכים ובעלי ניסיון בתחום ובעלי מקצוע נוספים. המיזם הגיע בעקבות מכתב חריף שהוציאו גדולי ישראל בהם הרב הראשי לישראל הראשון לציון הרב יצחק יוסף, הרב בן ציון מוצפי ורבנים נוספים על הפרצה הגדולה בתחום.

לצורך המיזם הקימו אתר אינטרנט ייחודי בשם "יסודות לחיים", האתר מאגד שיעורי וידאו לחתנים וכלות בענייני הלכות טהרת המשפחה, ניהול כספים, זוגיות ושלום בית ונושאים נוספים הקשורים בהקמת בית יהודי.

בנוסף האתר מאגד את מדריכי החתנים המומלצים על ידי המכון. את הליווי מקבלים החתנים והכלות לאורך כל שנת הנישואין הראשונה שלהם.

====פודקאסט ההלכה====
בחודש ניסן ה'תשפ"ג הודיעו במכון על הקמת פודקאסט ההלכה "למען ישמעו", פודקאסט ההלכה יכיל אלפי שיעורי שמע מפי רבנים ומרצים שונים.

==עמדות המכון==
====שלימות הארץ====
בשנת ה'תש"פ עם התגברות הדיבורים על תוכנית המאה של נשיא ארצות הברית דונלד טראמפ, הוציאו במכון מכתב דחוף יחד עם הרבנים שפעלו בהוראות הרבי מליובאוויטש בענייני שלימות הארץ הרב ישראל הלפרין והרב שלום דובער וולפא, על המכתב חתמו רבני המכון ורבנים נוספים, במכתב קראו הרבנים לממשלה לעצור את הדיבורים המהווים "פיקוח נפש" וחילול ה' וקראו להוספה בתורה, תפילה, צדקה וקיום כינוסי ילדים.

====שלימות העם====
בתקופת ממשלת בנט-לפיד במסגרת הניסיון לבצע רפורמה במערכת הגיור השתתפו רבני המכון יחד עם רבני ודייני ישראל בכנס חירום מיוחד בבנייני האומה בירושלים בדרישה למנוע את הרפורמה לתקן את חוק מיהו יהודי, לכבוד כנס זה ספר מיוחד במשנתו של הרבי מליובאוויטש בנושא תחת השם "המבדיל בין ישראל לעמים", הספר חולק לאלפי הרבנים שהשתתפו באירוע.

====מגפת הקורונה====
עם התפרצות נגיף הקורונה בישראל הוציאו רבני המכון מכתב חריף ויוצא דופן לציבור חסידי חב"ד בו הם קוראים לשמור על הנחיות משרד הבריאות והאזהרה שאין לצאת מהבית שלא לצורך דחוף. במכתב נכתב בין השאר כי מי שלא שומר על ההנחיות המחמירות של משרד הבריאות חייב ב"דין רודף", השמור למי שצפוי לסכן חיים במזיד. הדבר נחשב כהכרזה חריפה ביותר בקרב רבני המגזר החרדי.

==רבני המכון==

==הוצאה לאור==
===סדרת הספרים 'הלכה למעשה'===
במכון הוציאו סדרת ספרים הכוללת הלכה למעשה בצורה מסוכמת ומתומצתת על פי פסקי אדמו"ר הזקן ומנהגי חב"ד. נכון להיום (ה'תשפ"ד) הסדרה כוללת 7 כרכים על פסח, שבועות ובין המצרים, חגי תשרי, חנוכה ופורים, שנת שמיטה ושני חלקים על הלכות שבת.

החלק הראשון שיצא בסדרה הוא על הלכות חג הפסח. החלק השני על הלכות מועדי תשרי. החלק השלישי יצא בשנת ה'תשע"ט והוא כולל את הלכות, חג השבועות, ביו המצרים וספירת העומר. החלק הרביעי והאחרון בסדרה כולל את חנוכה ופורים ומועדי החורף ויצא לקראת חג החנוכה ה'תשפ"א.

עם היכנס שנת השמיטה ה'תשפ"ב, הוציאו במכון את הכרך החמישי בסדרה הלכה למעשה - שמיטה. הספר זכה לתהודה רבה וקיבל הסכמות מגדולי הרבנים בציבור החרדי, בהם הרב יעקב מאיר שטרן, הרב משה יוסף מאיר מנדזון (רבה של קוממיות, בנו של הרב מנחם מנדל מנדלזון), הרב משה ברנדסדורפר, הרב שניאור זלמן רווח ורבנים נוספים.

בשנת ה'תשפ"ג החלה לצאת סדרת הלכה למעשה על הלכות שבת. נכון להיום (ה'תשפ"ד) הסדרה כוללת 2 כרכים.

סדרת הספרים יוצאת גם בצרפתית.

===גיליון 'שונה הלכות'===
במסגרת הגיליון שולח המכון מדי יום 'הלכה יומית' על פי מנהגי חסידות חב"ד ופסקי אדמו"ר הזקן בשולחן ערוך הרב, ההלכה היומית מופצת באמצעות תפוצת וואטסאפ ותפוצת אימייל. ההלכה היומית מופיעה גם בשפה הצרפתית.

במקביל יוצא מדי שבוע גיליון שחלקו מצורף למגזין בית משיח ובמקביל יוצא בנפרד ומחולק בבתי כנסת חב"ד ובריכוזי אנ"ש. בשנת ה'תשפ"ב עבר הגיליון חידוש ומתיחת פנים והחל לצאת במהדורה מורחבת הכוללת 16 עמודים מדי שבוע, בעלון המחודש מלבד ההלכה היומית וטעימה מפעולות המכון מופעים מדורים מגוונים, בהם סיפור לשבת, מדור על השחיטה בהגשת הרב משה קורנוויץ ומדור העוסק בדיני ממונות.

===טורים===
למכון טורים הלכתיים בעיתונות החבדי"ת, טור שבועי במגזין בית משיח, טור שבועי בשישי אינפו של אתר החדשות חב"ד אינפו, טור חודשי בירחון "דרך המלך" של ארגון "התאחדות החסידים" הכולל שאלות אקטואליות בענייני הזמן והשעה והלכתא למשיחא בעניינים הנוגעים בימות המשיח.

===ספרים נוספים===
* המבדיל בין ישראל לעמים - סכנת הרפורמה בגיור
* הגדה של פסח - הגדה עומדת עם הנחיות הלכתיות

==קישורים חיצוניים==
* [https://smslarav.co.il/ אתר 'סמס לרב'] המופעל על-ידי המכון

* 
* 
* [https://open.spotify.com/show/2wRjMYjgW63gj45PO6qrJd?si=s-J1875nTW-gxIO8VtIcWA&utm%20source=whatsapp פודקאסט "למען ישמעו" של מכון הלכה חב"ד] באתר ספוטיפיי

==הערות שוליים==

קטגוריה:ארגוני חב"ד
קטגוריה:רבני חב"ד
קטגוריה:הוצאות ספרים בישראל: ארון הספרים היהודי
קטגוריה:הוצאות ספרים יהודיות
קטגוריה:מכוני מחקר תורניים